钦定古今图书集成/理学汇编/学行典/第115卷 > 易经 > 《系辞上》
## 钦定古今图书集成/理学汇编/学行典/第115卷 > 易经 > 《系辞上》

唯深也，故能通天下之志；唯几也，故能成天下之务；
唯神也，故“不疾而速，不行而至。”

〈大全〉朱子曰：深就心上说，几就事上说。几便是有那事了。虽是微，毕竟是有。深在心，甚元奥；几在事，半微半显，　各有个络脉线索在里面，所以曰：“唯几也，故能成天下之务。”研者，便是研穷。他问：“如何是几？”曰：“这便是周子所谓‘动而未形，有无之闲’者也。”